English: Thank you very much for those questions. I'll start where you finished, in terms of the visibility of the requirement to pay the commission rate that people agree when they enter into their contract. Well, it is within the contract, but this goes back to the kind of issue I was talking about in response to Bethan Sayed, where there is no conveyancing. This is essentially laypeople, in most cases, entering into what is a very serious contract about one of the largest purchases, or the largest purchase, I imagine, that they will make in their lifetime, but they don't have the kind of legal advice that people who are buying a non-park home house would certainly expect to be seeking out. So, there's certainly an issue there. I mean, I've heard of cases, through the consultation period, where people only became aware of the commission rate, actually, when their friends sold their properties. So, this is something that many residents are not aware of. In terms of why we want to reduce the commission rate, really it's about making and ensuring that park home living does continue to be an attractive choice for people. Again, that's partly about ensuring that we have affordable accommodation for people in what are often expensive rural areas where people who are often retiring into these homes would be priced out of the market. Park homes are often really suitable for people, as they get older as well. It's very rare to find bungalows, for example, on the market. There's a big lack of bungalows within the sector when people are trying to purchase homes, whereas park homes can often be really suitable for people as they become older. So, it's about helping people, really, move in and out of the park home sector, and keeping it a vibrant offer for people in terms of where they would like to live. Bethan Sayed also mentioned the financial analysis work, as you did. Originally, we had 17 businesses offer to open their books to us, and I think that that is fantastic and it shows how far we've come in terms of the kind of relationship that we have been building up with the sector over many years. In the event, we were able to look at the books of 10, for different reasons - businesses changing hands in some cases prevented us from looking at the books, or the owners being unwell and so on. But having 10 was really good. What I will say, though, is that those 10 weren't necessarily representative of the sector as a whole; they certainly represent the micro and small end of the park home sector, and don't give us the picture, really, of what's happening in those park home sites that are much larger. But what the evidence did suggest strongly was that these smaller sites do rely on their commission fees in order to be sustainable, which is why we've taken such a phased approach over such a long period - five years - in order to give businesses no kind of shock to the system, but the ability to plan over that period. Some businesses may look to alternative or new sources of income in order to increase the income of the site and may decide not to increase pitch fees, but there is that reassurance there that any pitch fee above the CPI would have to be agreed by taking it to the residential property tribunal. There would be an opportunity there for all of the issues to be considered - the viability and sustainability of the site, the views of and the affordability for tenants and so on - and all of these issues will be taken on a case-by-case basis by the tribunal. So, the tribunal will not make a ruling for Wales, across Wales. It will be certainly on the individual site basis. I think I've managed to answer all of those questions that were raised.
Welsh: Diolch yn fawr iawn ichi am y cwestiynau hynny. Fe wnaf i ddechrau lle y gwnaethoch chi orffen, sef amlygrwydd y gofyniad i dalu y gyfradd comisiwn y bydd pobl yn cytuno iddi pan fyddan nhw'n dechrau eu contract. Wel, mae'r gyfradd yn y contract, ond mae hyn yn mynd yn ôl at y math o fater yr oeddwn i'n sôn amdano wrth ymateb i Bethan Sayed, lle nad oes unrhyw drawsgludo. Dyma leygwyr yn y bôn, yn y rhan fwyaf o achosion, yn sefydlu rhywbeth sy'n gontract difrifol iawn am un o'r pethau mwyaf y byddan nhw'n ei brynu, neu'r peth mwyaf y byddan nhw'n ei brynu, byddwn i'n ei ddychmygu, yn eu hoes, ond nid oes ganddyn nhw'r cyngor cyfreithiol y byddai pobl sy'n prynu tŷ nad yw'n gartref mewn parc yn sicr yn disgwyl chwilio amdano. Felly, yn sicr mae yna broblem yn y fan honno. Wyddoch chi, rwyf i wedi clywed am achosion, drwy'r cyfnod ymgynghori, lle y daeth pobl yn ymwybodol o'r gyfradd comisiwn, mewn gwirionedd, dim ond pan oedd eu ffrindiau yn gwerthu eu heiddo. Felly, mae hyn yn rhywbeth nad yw llawer o drigolion yn ymwybodol ohono. O ran pam rydym ni eisiau lleihau'r gyfradd comisiwn, mewn gwirionedd mae'n ymwneud â sicrhau bod byw mewn cartref mewn parc yn parhau i fod yn ddewis atyniadol i bobl. Unwaith eto, mae hynny'n rhannol yn ymwneud â sicrhau bod gennym lety fforddiadwy i bobl mewn ardaloedd gwledig drud ym aml, lle byddai pobl sy'n ymddeol i'r cartrefi hyn yn ei chael hi'n anodd fforddio prynu yn y farchnad dai arferol. Mae cartrefi mewn parciau yn aml yn addas iawn i bobl, wrth iddyn nhw fynd yn hŷn hefyd. Mae'n anghyffredin iawn i ddod o hyd i fyngalos ar y farchnad, er enghraifft. Mae yna ddiffyg mawr o fyngalos yn y sector pan fo pobl yn ceisio prynu cartrefi, ond gall cartrefi mewn parciau yn aml fod yn addas iawn i bobl wrth iddyn nhw fynd yn hŷn. Felly, mae'n ymwneud â helpu pobl, mewn gwirionedd, i symud i mewn ac allan o'r sector cartrefi mewn parciau, a'i gadw'n gynnig deniadol i bobl o ran lle y bydden nhw'n hoffi byw. Soniodd Bethan Sayed hefyd am y gwaith dadansoddi ariannol, fel y gwnaethoch chi. Yn wreiddiol, cawsom 17 o fusnesau yn cynnig agor eu llyfrau i ni, ac rwy'n credu bod hynny'n wych ac mae'n dangos pa mor bell yr ydym ni wedi dod o ran y math o berthynas sydd wedi datblygu â'r sector dros lawer o flynyddoedd. Mewn gwirionedd, bu'n bosibl inni edrych ar lyfrau 10 busnes, am wahanol resymau - gwnaeth busnesau newid dwylo mewn rhai achosion, gan ein hatal ni rhag edrych ar y llyfrau, neu roedd perchnogion yn sâl ac ati. Ond roedd cael gweld 10 yn dda iawn. Fodd bynnag, yr hyn y byddwn i'n ei ddweud, yw nad oedd y 10 hynny o anghenraid yn cynrychioli'r sector cyfan; maen nhw'n sicr yn cynrychioli pen micro a bach y sector cartrefi mewn parciau, ond nid ydyn nhw'n rhoi'r darlun i ni, mewn gwirionedd, o'r hyn sy'n digwydd yn y safleoedd cartrefi mewn parciau hynny sy'n fwy o lawer. Ond yr hyn yr oedd y dystiolaeth yn ei awgrymu'n gryf oedd bod y safleoedd llai o faint hyn yn dibynnu ar eu ffioedd comisiwn er mwyn bod yn gynaliadwy, a dyna pam yr ydym ni wedi cymryd ymagwedd fesul cam dros gyfnod mor hir - pum mlynedd - er mwyn peidio â rhoi unrhyw fath o sioc i'r system i fusnesau, ond yn hytrach, rhoi'r gallu iddynt gynllunio dros y cyfnod hwnnw. Efallai y bydd rhai busnesau yn chwilio am ffynonellau incwm amgen neu newydd er mwyn cynyddu incwm y safle ac efallai na fyddan nhw'n penderfynu cynyddu'r ffioedd am y lleiniau, ond ceir y sicrwydd hwnnw yno y byddai angen cytuno ar unrhyw ffi am y llain sy'n uwch na'r mynegai prisiau defnyddwyr drwy fynd â'r achos i'r tribiwnlys eiddo preswyl. Byddai cyfle yn y fan honno i bob un o'r materion gael eu hystyried - hyfywedd a chynaliadwyedd y safle, barn a fforddiadwyedd ar gyfer y tenantiaid ac ati - a bydd pob un o'r materion hyn yn cael eu hystyried fesul achos gan y tribiwnlys. Felly, ni fydd y tribiwnlys yn gwneud dyfarniad ar gyfer Cymru, ar draws Cymru. Bydd yn sicr ar sail safle unigol. Rwy'n credu fy mod wedi gallu ateb yr holl gwestiynau hynny a godwyd.